text: نئی دہلی،27 مارچ،ہندوستان اور امریکہ نے آج 27 مارچ 2019 کو ملک در ملک (سی بی سی) رپورٹوں کے تبادلے کے ایک بین حکومتی سمجھوتے پر دستخط کئے ہیں۔ اس پر ہندوستان کی طرف سے براہ راست ٹیکسوں کے مرکزی بورڈ کے چیئرمین جناب پی سی مودی اور امریکہ کی طرف سے ہندوستان میں متعین امریکہ کے سفیر جناب کینتھ آئی جسٹر نے دستخط کئے۔ سی بی سی رپورٹوں کے تبادلے کے اس سمجھوتے کے ذریعے جس میں دونوں ملکوں کے مجاز حکام کے درمیان باہمی مجاز اتھارٹی سمجھوتہ بھی شامل ہے۔ دونوں ملکوں کے درمیان سی بی سی رپورٹوں کا خود بخود تبادلہ ہوسکے گا۔ یہ رپورٹیں ہمہ قومی کمپنی ( ایم این ایز ) اپنی اپنی عمل داری میں یکم جنوری 2016 یا اس کے بعد کے برسوں کے لئے داخل کی جائیں گی۔ اس سے امریکی ایم این ایز کی ہندوستانی ذیلی کمپنیوں کے لئے یہ ضرورت بھی ختم ہوجائے گی کہ وہ مقامی طور پر سی بی سی رپورٹیں جمع کریں اور اس طرح کافی بوجھ کم ہوجائے گا۔